We Are הוא אלבום האולפן השמיני של המוזיקאי האמריקאי ג'ון באטיסט. הוא יצא לאור תחת הוצאת ורב רקורדס ב-19 במרץ 2021. באפריל 2022, האלבום זכה בפרס אלבום השנה בטקס פרסי הגראמי ה-64, מה שהפך את באטיסט לאמן השחור הראשון שזכה בפרס מאז הרבי הנקוק בשנת 2008. האלבום זיכה את באטיסט בשמונה מועמדויות בסך הכל, וזכה בארבע.
רקע כללי.
באטיסט החל לעבוד על האלבום בסוף שנת 2019, ועשה אותו בחדר ההלבשה שלו במשך שישה ימים בספטמבר וסיים אותו עד אמצע שנת 2020. אף על פי שנכתב והוקלט ברובו לפני אירועי שנת 2020, התוכן הלירי והנושאי של האלבום משקף אירועים כמו תחילת מגפת הקורונה ומעורבותו ב-2020, מה שהוביל את הפגנות Black Lives Matter בניו יורק לאחר רציחתם של ג'ורג' פלויד ובריאונה טיילור.
ב-12 ביוני 2020, הוא הוציא את הסינגל "We Are", בהשתתפות הלהקה שלו מהתיכון בו למד בניו אורלינס.
האלבום כולל גם שיתופי פעולה מאת מייוויס סטייפלס, זיידי סמית', וטרומבון שורטי.
באטיסט הוציא מהדורת דלוקס של האלבום ב-15 באוקטובר 2021.
טבח בוצ׳ה
פטר מרקי-זויי
חמצמץ
גיקונומי
גיקונומי - פודקאסט שבועי על החיים עצמם הוא פודקאסט ישראלי המתקיים מאז 2015 ומוגש על ידי ראם שרמן ודורון ניר במתכונת של פרק או שניים בשבוע. השניים מראיינים בכל פרק אישיות מתחום החברה, הכלכלה, הטכנולוגיה, הפוליטיקה או התרבות לראיון עומק הנע בין שעה וחצי לשעתיים.
בראשית דרכו של הפודקאסט הראיון היה של ראם ודורון מול מרואיין אורח בודד. ב-2017, לאחר מעברו של דורון לארצות הברית, המשיך ראם לרוב לראיין לבדו עד פרוץ מגפת הקורונה, עת עברו הראיונות לזום. בינואר 2022 שב דורון לארח בפודקאסט ממקום מושבו באוסטין, טקסס באמצעות זום, ודורון וראם מראיינים אורחים לסירוגין.
את הפודקאסט מלווה דף פייסבוק בשם "פורום החיים עצמם", בו מציעים מאזינים שאלות לאורח או האורחת לפני הראיון ומגיבים עליו לאחר מכן. בין מרואייני הפודקאסט הבולטים, שזכו לעשרות אלפי האזנות באופן מצטבר נמנים יאיר ניצני, רוני קובן, לינוי בר-גפן, עומר מואב, גיא רולניק, עופר שלח, לאה לב, נדב פרי, שלום בוגוסלבסקי, יגאל ליברנט, חן ליברמן, יצחק בריק ועוד.
הפודקאסט נוצר כתחביב, במסגרת עבודתם המשותפת של ראם ודורון בסטארטאפ "הפי סייל", בהשראת הפודקאסט של ג'ו רוגן. הפודקאסט מתקיים רק על סמך חסויות, המוקראות בקולו של המראיין בתחילת כל פרק. גיקונומי סייעו במהלך שנות קיומם להפיק את פודקאסטי הספורט "בכל יום נתון" של אוריאל דסקל ו"ציון 3" של יונתן נמרודי וראם שרמן, הפודקאסט הפוליטי "הראשונות לזהות" של טל שניידר ונילי אושרוב והפודקאסט הנשי "פותקאסט" של מרינה קיגל ותמר בלומנפלד.
ב-12 בינואר 2022 זכה הפודקאסט במקום הראשון בתחרות "פודקאסט הראיונות של השנה לשנת 2021" באתר Geektime, בפעם השנייה ברציפות.
On Me (שיר של תומאס רהט וקין בראון)
On Me הוא סינגל שיווקי של הזמר-יוצר האמריקאי, תומאס רהט , והזמר האמריקאי, קין בראון , בשיתוף פעולה עם הזמרת-יוצרת האמריקאית, אווה מקס. השיר יצא, על ידי חברת התקליטים אטלנטיק רקורדס, ב-6 במאי 2020.
נכון לאפריל 2022, השיר הושמע למעלה מ-121 מיליון פעמים בספוטיפיי.
וידאו קליפ.
הווידאו קליפ של השיר הועלה לחשבון היוטיוב של אווה מקס ב-15 במאי 2020. נכון לאפריל 2022, הווידאו קליפ נצפה למעלה מ-10 מיליון פעמים.
מתקתק
צ'אבי סימונס
צ'אבייר קוונטין שיי סימונס (בהולנדית: Xavier Quentin Shay Simons, נולד ב-21 באפריל 2003) הוא כדורגלן הולנדי המשחק כקשר בפ.ס. וו. איינדהובן.
ראשית חיים.
סימונס, שנולד באמסטרדם, הוא בנו של כדורגלן העבר ההולנדי רגיליו סימונס. לסימונס מוצא סורינאמי דרך אביו. אחיו הגדול פאוסטינו (יליד 1996), שגם שיחק כדורגל, חולק את אותו יום הולדת כמוהו.
קריירת מועדונים.
קריירה מוקדמת.
סימונס הצטרף ללה מאסיה, אקדמיית הנוער של ברצלונה, ב-2010 מ-CD Tháder, התקדם במהירות והפך לאחד משחקני הנוער המוערכים ביותר של המועדון הספרדי, כאשר המועדון האנגלי צ'לסי, כמו גם הענקית הספרדית ריאל מדריד, ניסו להחתימו בגיל צעיר.
פריז סן-ז'רמן.
ביולי 2019, סימונס עבר לפריס סן-ז'רמן הצרפתית, לאחר שלא הצליח להגיע לסיכום על חוזה חדש עם ברצלונה. על פי הדיווחים, חוזהו לשלוש שנים במועדון הפריזאי היה שווה עד מיליון יורו בשנה. ב-10 בפברואר 2021 סימונס ערך את הופעת הבכורה שלו בפ.ס.ז', כשעלה כמחליף ליוליאן דראקסלר בניצחון 0–1 בגביע הצרפתי על קן. הוא ערך את הופעת הבכורה שלו בליג 1 כמחליף בניצחון 4–1 על שטרסבורג חודשיים לאחר מכן. ב-19 במאי 2021, הוא זכה בתואר המקצועי הראשון שלו, הגביע הצרפתי.
לקראת עונת 2021/22, סימונס נכלל בהכנה לקבוצה הראשונה ובקדם העונה על ידי המאמן מאוריסיו פוצ'טינו. ב-14 ביולי 2021, הוא עלה מהספסל וכבש שער בניצחון במשחק הידידות 4-0 על לה מאן. הוא כבש שער נוסף בתיקו 2–2 נגד צ'אמבלי שלושה ימים לאחר מכן. ב-18 באוגוסט, סימונס נשלח חזרה להתאמן עם הקבוצה עד גיל 19 בהדרכת זומנה קמארה. בסופו של דבר הוא רשם את ההופעה הראשונה שלו העונה עבור פ.ס.ז' בניצחון 3–0 בגביע על פייניס אולנוי ב-19 בדצמבר, הפעם הראשונה שפתח בבוגרים. ב-3 בינואר 2022, סימונס רשם את הבישול הראשון שלו בבוגרים בניצחון 4–0 בגביע על ואנס, לקיליאן אמבפה. ההופעה הראשונה שלו בליגה בעונת 2021/22 הגיעה בתיקו 1–1 בחוץ מול ליון ב-9 בינואר, שם נכנס כמחליף בדקה ה-69. ב-31 בינואר, סימונס החמיץ את הפנדל האחרון בהפסד בדו-קרב פנדלים 6–5 לניס בשמינית גמר הגביע. ב-11 בפברואר, הוא פתח בפעם הראשונה בליגה בניצחון 0–1 על רן בפארק דה פראנס.
ב-28 ביוני 2022 חתם לחמש שנים בפ.ס.וו. איינדהובן.
קריירה בינלאומית.
סימונס ייצג את הולנד בנבחרות עד גיל 15, עד גיל 16 ועד גיל 17. כיום משחק בנבחרת הולנד עד גיל 19.
חיים אישיים.
במרץ 2020, סימונס נבחר ברשימת "NxGn 2020" של Goal שכללה את 50 ילדי הפלא הטובים ביותר בכדורגל העולמי. הוא גם נכלל ב-"Next Generation 2020" של הגרדיאן באוקטובר. סימונס צבר קהל עוקבים גדול בפלטפורמת המדיה החברתית אינסטגרם, עם למעלה מ-3 מיליון עוקבים. יש לו גם חוזה חסות עם יצרנית מוצרי הספורט נייקי. סימונס הראה מיומנות בכמה שפות שונות, כמו שפת אמו הולנדית, ספרדית, צרפתית ואנגלית.
תארים.
פריז סן-ז'רמן
פ.ס.וו. איינדהובן
Apex AP-0
מימס וילמה
מימס וילמה (לועזית: Mims Vilma ; נולדה ב-13 בספטמבר 1989) היא משוררת ועורכת ישראלית.
ביוגרפיה.
מימס וילמה נולדה בעיר חיפה וגדלה ביקנעם עלית. הוריה עלו לישראל בסוף שנות השמונים מארצות הברית ומאנגליה ושפת האם שלה אנגלית. הרב ד"ר מיכאל גוטמן (1872–1942) הוא סבי סבה.
בשנים 2005–2012 כתבה באתר "וואלה!" וכן ניהלה בלוג אישי פופולרי בישרא-בלוג. מרבית התכנים בבלוג עסקו בניכור ובגיבוש זהות עצמית לאחר שסבלה מבריונות בבית הספר שבו למדה. ב-2011 עברה להתגורר בחיפה ועבדה כקופירייטרית ומתרגמת. ב-2018 סיימה את לימודי התואר הראשון בפילוסופיה באוניברסיטת חיפה. הלימודים באוניברסיטה הפגישו אותה עם רפי וייכרט שעודד אותה להתמקד בכתיבת שירה, ושיריה פורסמו בעיתון "הארץ" ובכתבי העת "גג", "פסיפס", "עתון 77", "סלון הדחויים", "דעות" ו"המוסך". בכור ספריה, קובץ השירה "עניין שמיטה", יצא לאור בשלהי 2019 בהוצאת עתון 77. בראשית 2022 השיקה כתב עת מקוון בשם "אררט". מאז 2019 היא מתגוררת באמסטרדם.
אררט.
בינואר 2022, היא השיקה את "אררט – כתב עת ליצירה קיומית". כתב העת הספרותי-פילוסופי מגיש תכנים החוזרים אל מסורת הפילוסופיה האקזיסטנציאליסטית ומרחיבים את מושגי האבסורד, הניכור, הרצון, החירות והמרד ביצירה העברית העכשווית. בגיליון הבכורה הופיעו יצירותיהם של סופרים ומשוררים כגון רובי נמדר, שרי שביט, אלי שמואלי ושירה סתיו.
משימת רקיע
משימת רקיע היא משימת שיגורו של האסטרונאוט הישראלי איתן סטיבה, כחבר צוות Axiom Mission 1 לתחנת החלל הבינלאומית. משימת רקיע מובלת על ידי קרן רמון ובשיתוף סוכנות החלל הישראלית במשרד החדשנות, המדע והטכנולוגיה. במסגרת המשימה יבצע סטיבה עשרות ניסויים מדעיים והדגמות טכנולוגיות, יעביר תכנים חינוכיים וייצור ויציג אמנות ישראלית בתחנת החלל.
שם המשימה 'רקיע' נבחר בהצבעה שנערכה על ידי משרד החדשנות, המדע והטכנולוגיה הישראלי מתוך שלושה שמות אשר הגיעו לקו הגמר: רקיע, אלומה וקדמה.
סטיבה המריא לחלל כחבר צוות Ax-1, אשר ישהו בתחנת החלל הבינלאומית במשך 200 שעות ויהיו צוות האסטרונאוטים הפרטיים הראשון. אנשי הצוות הם המפקד, האסטרונאוט האמריקני-ספרדי וסגן נשיא אקסיום ספייס, מייקל לופז אלגריה, איתן סטיבה, לארי קונור ומארק פאטי. ב-22 בדצמבר 2021, סוכנות החלל נאס"א הודיעה כי ארבעת אנשי הצוות עברו את כל ההערכות הרפואיות הנדרשות וכי הוועדה הרב-לאומית שמאשרת את המשימות לתחנת החלל העניקה את האישור הנדרש לטיסה. המשימה יצאה לדרך ב-8 באפריל 2022.
משימה מדעית, חינוכית ואמנותית.
לשם ביצוע המשימה עבר סטיבה הכשרת אסטרונאוט.
במסגרת החלק המדעי של המשימה, יבצע סטיבה מספר ניסויים שנבחרו על ידי ועדה מדעית טכנולוגית בראשות ענבל קרייס, מנהלת התוכנית המדעית של משימת 'רקיע' ומנהלת החדשנות בחטיבת מערכות טילים וחלל בתעשייה האווירית. בין הניסויים שהוכרז שיבוצעו במסגרת המשימה:
בין הפרויקטים החינוכיים שיבוצעו במסגרת המשימה: